Нешка Робева: "Аз повече нямам място в този спорт!" - Известни
Легендарната треньорка Нешка Робева повече няма да се занимава с художествена гимнастика. Това стана по време на телевизионно интервю. А ето защо беше взето това окончателно решение: „Аз повече нямам място в този спорт. Не обвинявам никого. Вярващ човек съм. Имам много талантливи деца, включително и в Левски. Бях решила следващи четири години да ги посветя на две от тях, но не било писано“, каза емоционално Нешка Робева, която припомни и думи на пророчицата Ванга. Тя ѝ споделила, че ще бъде треньор точно 25 години. „Така и стана. Отстраниха ме на 25-ата година. Вярвам, че има съдба. Мисля, че успехите ще продължат. Народът е казал – където е текло, пак ще тече. С Нешка или без Нешка Робева колелото върви напред. Аз няма да бъда прът в него“, завърши Робева. Най-успешният треньор в историята на българската художествена гимнастика Нешка Робева се извини на колегите си за това, че ги обвини в овчедушие. Това стана след Общото събрание на БФХГ, на което досегашният президент Илиана Раева бе избрана за втори мандант с пълно мнозинство - 43 "да" от 43 гласували, а самата тя остана извън Управителния съвет.  „Извинявам им се. Те не заслужават това. Просто са продукт на нашето време. Те са част от един народ, който е обезверен, смазан и изплашен“, каза смирено Нешка Робева. "Оттук нататък Нешка Робева няма да каже нито една дума, свързана с националния отбор по художествена гимнастика. Има си съдба, каквото е писано - това ще стане. Това е обет, който няма да наруша. Мисля, че успехите ще продължат. Народът е казал - там, където е текло, пак ще тече. С Нешка Робева или без Нешка колелото върви напред. Аз няма да бъда прът в него. Имам много талантливи деца, включително и в Левски, бях решила следващите 4 години да ги посветя на две от тях в художествената гимнастика. Не било писано", продължи Нешка.